ระเบียบคณะกรรมการจัดรูปที่ดินเพื่อพัฒนาพื้นที่ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยการนำที่ดินของรัฐมาใช้การจัดที่ดินอื่นทดแทนที่ดินของรัฐและการเวนคืนที่ดินในเขตดำเนินการจัดรูปที่ดินเพื่อพัฒนาพื้นที่พ.ศ. ๒๕๕๑ อาศัยอำนาจตามความในมาตรา๖ (๑๑) และมาตรา ๕๖ วรรคสอง แห่งพระราชบัญญัติจัดรูปที่ดินเพื่อพัฒนาพื้นที่ พ.ศ.๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการจัดรูปที่ดินเพื่อพัฒนาพื้นที่จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินเพื่อพัฒนาพื้นที่ ว่าด้วยการนำที่ดินของรัฐมาใช้การจัดที่ดินอื่นทดแทนที่ดินของรัฐและการเวนคืนที่ดินในเขตดำเนินการจัดรูปที่ดินเพื่อพัฒนาพื้นที่พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้อธิบดีกรมโยธาธิการและผังเมืองรักษาการตามระเบียบนี้หมวด ๑การนำที่ดินของรัฐมาใช้ ข้อ ๔เมื่อผู้ดำเนินโครงการจัดรูปที่ดินได้ดำเนินโครงการในเบื้องต้นจนสามารถทราบได้ว่าจำเป็นจะต้องนำที่ดินของรัฐมาใช้ในโครงการจัดรูปที่ดินแล้วให้ปฏิบัติดังนี้(๑)ให้ผู้ดำเนินโครงการจัดรูปที่ดินเสนอขอเปลี่ยนสภาพของที่ดินและอสังหาริมทรัพย์ตามมาตรา ๕๕แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ ต่อคณะกรรมการส่วนจังหวัดโดยแสดงรายละเอียดข้อมูลที่ดินของรัฐขนาด เนื้อที่ ที่ตั้งแปลงที่ดินตามแผนผังและรายละเอียดประกอบให้ชัดเจน(๒)ให้คณะกรรมการส่วนจังหวัดตรวจสอบรายละเอียดโครงการดังกล่าวพร้อมเสนอความเห็นต่อคณะกรรมการภายในสามสิบวันนับแต่วันที่คณะกรรมการส่วนจังหวัดได้รับคำขอจากผู้ดำเนินโครงการจัดรูปที่ดิน(๓)ให้คณะกรรมการพิจารณาภายในหกสิบวันนับแต่วันที่ได้รับความเห็นจากคณะกรรมการส่วนจังหวัดในกรณีที่ไม่อาจพิจารณาได้ภายในระยะเวลาดังกล่าวให้ขยายออกไปได้อีกตามความจำเป็นและเหมาะสม โดยให้คำนึงถึงระยะเวลาของการดำเนินการตามมาตรา๕๕ แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗กรณีที่คณะกรรมการพิจารณาให้ความเห็นชอบหรือไม่ให้ความเห็นชอบหรือพิจารณาแล้วเห็นสมควรให้มีการแก้ไขปรับปรุงหรือจัดทำข้อมูลรายละเอียดเพิ่มเติมให้แจ้งผลการพิจารณาพร้อมเหตุผลไปยังคณะกรรมการส่วนจังหวัดภายในสิบห้าวันนับแต่วันที่คณะกรรมการมีมติเพื่อคณะกรรมการส่วนจังหวัดดำเนินการแจ้งให้ผู้ดำเนินโครงการทราบหรือให้แก้ไขปรับปรุงหรือจัดทำข้อมูลรายละเอียดเพิ่มเติมเพื่อประกอบการนำเสนอคณะกรรมการต่อไปแล้วแต่กรณี(๔)ให้คณะกรรมการส่วนจังหวัดแจ้งผลการพิจารณาของคณะกรรมการให้ผู้ที่เกี่ยวข้องทราบเป็นหนังสือภายในสิบห้าวันนับแต่วันที่ได้รับแจ้งจากคณะกรรมการข้อ ๕การนำที่ดินของรัฐประเภทอื่นมาใช้เพื่อสาธารณูปโภคหรือสาธารณูปการต้องมีอัตราส่วนเช่นเดียวกับการนำที่ดินเอกชนมาใช้ให้ปฏิบัติดังนี้(๑)หน่วยงานที่มีหน้าที่ดูแลรักษาที่ดินหรืออสังหาริมทรัพย์นั้นให้ความยินยอมเป็นหนังสือ(๒)การกำหนดอัตราส่วนให้คิดคำนวณเฉพาะส่วนที่จะนำไปใช้เพื่อการสาธารณูปโภคหรือสาธารณูปการหมวด ๒การจัดที่ดินอื่นทดแทนที่ดินของรัฐ ข้อ ๖การจัดที่ดินอื่นทดแทนที่ดินของรัฐในโครงการจัดรูปที่ดินให้ดำเนินการภายใต้หลักเกณฑ์ ดังนี้(๑)ให้ทำความตกลงเป็นหนังสือกับหน่วยงานที่มีหน้าที่ดูแลรักษาที่ดินหรืออสังหาริมทรัพย์นั้น(๒)การจัดที่ดินทดแทนที่ดินของรัฐให้เป็นไปตามมาตรา ๖๒ มาตรา ๖๓ และมาตรา ๖๔แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗(๓)ที่ดินที่ทดแทนที่ดินของรัฐ ต้องอยู่ในเขตบริเวณพื้นที่โครงการจัดรูปที่ดินนั้นหมวด ๓การเวนคืนที่ดินในเขตดำเนินการจัดรูปที่ดิน ข้อ ๗ในกรณีมีความจำเป็นเพื่อพัฒนาพื้นที่ให้เหมาะสมยิ่งขึ้นรัฐอาจเวนคืนอสังหาริมทรัพย์มาเพื่อใช้ในโครงการจัดรูปที่ดินรายใดก็ได้โดยให้นำกฎหมายว่าด้วยการเวนคืนอสังหาริมทรัพย์มาใช้บังคับโดยอนุโลมและให้ดำเนินการดังนี้(๑)ให้ผู้ดำเนินโครงการจัดรูปที่ดินเสนอต่อคณะกรรมการส่วนจังหวัดเพื่อพิจารณาความจำเป็นในการเวนคืนอสังหาริมทรัพย์(๒)เมื่อคณะกรรมการส่วนจังหวัดพิจารณาเห็นว่ามีเหตุผลความจำเป็นที่จะต้องดำเนินการเวนคืนอสังหาริมทรัพย์ให้ประสานหน่วยงานที่เกี่ยวข้องดำเนินการเวนคืนอสังหาริมทรัพย์เพื่อใช้ในโครงการจัดรูปที่ดินตามกฎหมายว่าด้วยการเวนคืนอสังหาริมทรัพย์ต่อไปประกาศ ณ วันที่ ๒๔พฤศจิกายน พ.ศ. ๒๕๕๑พลตำรวจเอกโกวิท วัฒนะรัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่ปริยานุช/ผู้จัดทำ๒๕ กุมภาพันธ์ ๒๕๕๒ฐิติพร/ปรับปรุง๒๙ เมษายน ๒๕๕๖วิชพงษ์/ตรวจ๒๙ เมษายน ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๒๘ ง/หน้า ๖/๑๘ กุมภาพันธ์ ๒๕๕๒